Die Britse kultuur het mettertyd gevorder tot die oprigting van waarskynlik ritueel-godsdienstige klipstellasies soos dié van Stonehenge, wat in drie stadiums tussen omstreeks 3200 v.C. en 1000 v.C. gebou is. As 'n militêre leier, was Kores se nalatenskap die kuns van leierskap en besluitneming, en hy het sy sukses toegeskryf aan "Veelsydigheid in raadsbesluit, eenheid in aanvoering." Kores die Grote het die sedes en gelowe van die lande wat hy verslaan het gerespekteer. Dit word beweer dat, uit die oogpunt van universele geskiedenis, die rol van die Achaemeense ryk, soos deur Kores gestig, geleë is in die besonder suksesvolle model vir gesentraliseerde administrasie en die vestiging van 'n regering wat werk na die opheffing en voordeel van sy onderdane. Die administrasie van die ryk deur satrape, en die kernbeginsel van 'n regeringsetel gevestig te Pasargadai was inderdaad die werk van Kores. Benewens sy eie nasie, Iran, blyk Kores se nalatenskap ook by die Joodse geloof (vanweë sy Edik van Restaurasie), menseregte, politiek, en militêre strategie, asook in die Oosterse en Westerse beskawings.